དེ་ཡང་མགོ་ཁྲིད་ཆེ་གེ་མོས་ཁོང་རིག་མི་དམངས་ཀྱིསྤྱི་ཞབསཡིན་ཟེར་དུས་དོན་ངོ་མ་དབང་ཆ་ཁོའི་ལག་ཏུ་ཡོད་པས་ཁོའི་ངག་ལ་ཉན་དགོས་ཞེས་བརྗོད་ཀྱིན་པ་དེ་བཞིན།བཅོས་བསྒྱུརལ་དཔེ་བླངས་ཏེ་བཤད་ན།ཐ་སྙད་རང་ངོས་ཀྱི་ནང་དོན་ནི་སྒྲིག་གཞིའི་ནང་ཚུད་པའི་དཔལ་འབྱོར་ལམ་སྲོལ་དོར་ཏེ་ཚོང་རའི་དཔལ་འབྱོར་བྱེད་ཐབས་ལག་བསྟར་བྱ་རྒྱུ་སྟེ།བཅོས་བསྒྱུར་གྱིས་སྲིད་གཞུང་གིས་དཔལ་འབྱོར་ལ་ཚོད་འཛིན་བྱེད་ཚད་ལྷོད་གཡེང་དུ་གཏོང་བ་དེ་མཚོན་ཐུབ་པ་ནས་མང་ཚོགས་ལ་དཔལ་འབྱོར་བྱེད་སྒོ་སྣ་མང་སྤེལ་ཆོག་པའི་རང་དབང་དེ་སྟེར་དགོས་པ་དེའོ།།ཡིན་ནའང་ཉེ་བའི་ལོ་འདི་དག་གི་རིང་ལ།སྲིད་གཞུང་སྡེ་ཁག་འགའ་རེས་སྲིད་གཞུང་གིས་དཔལ་འབྱོར་ལ་ཚོད་འཛིན་བྱེད་ཚད་རྒྱ་སྐྱེད་སྒོས་ཚོང་ལས་ཀྱི་རང་དབང་ལ་བཀག་རྒྱ་བཟོ་བའི་བཅོས་བསྒྱུར་ལ་རྒོལ་བའི་སྲིད་ཇུས་ལ་ད་གཟོདབཅོས་བསྒྱུརདུ་འབོད་པ་དང་།ཐ་ནསྔར་བས་བཅོས་སྒྱུར་གཏིང་ཟབ་བྱེད་ཐབསདུ་འཇོག་གིན་ཡོད།སྤྱི་ཁོག་སྙོམ་སྒྲིག་ཅེས་པའང་མ་གཞི་ནས་སྤྱི་འབོར་གྱི་ཡངས་ཆ་དང་དམ་འཕྲི་ལ་འཇུག་གིན་ཡོད་མོད།ཡིན་ནའང་ད་ལྟ་ཁ་རྒྱུན་དུ་ཆགས་པའིསྤྱི་ཁོག་སྙོམ་སྒྲིགཅེས་པ་དེས་རྣམ་ཀུན་དཔལ་འབྱོར་འཁོར་རྒྱུག་གི་ཐེ་ཇུས་ཕྲ་ཞིང་ཕྲ་བ་དེ་སྟོན་གྱིན་ཡོད།དེའི་ཁོངས་སུ་ཆོག་འཐུས་ཚོད་འཛིན་དང་རིན་གོང་ཐེ་ཇུས་ཀྱང་གཏོགས་ཡོད།གཞན་ཡང་རྒྱལ་དབང་མ་རྐང་ཚོད་འཛིན་སྤྱི་གཉེར་ཁང་གིསདེང་རབས་ཁེ་ལས་སྒྲིག་སྲོལའཛུགས་གྲུབ་ཐུབ་པར་བརྗོད་ནའང་དོན་གྱིས་ཁོ་ཚོའི་ལས་འཛིན་ལྷན་ཚོགས་ལ་སྤྱི་གཉེར་པ་གཞོན་པ་ཞིག་འདེམས་བསྐོ་བྱ་རྒྱུའི་དབང་ཆའང་མེད་པས་ན།དེང་རབས་ཁེ་ལས་སྒྲིག་སྲོལ་ཞེས་ཇི་ལྟར་སྨྲ་བར་སྤོབས།